cyanic-selkie/wikianc huggingface dataset:
হিমাচল প্রদেশ ক্রিকেট দল
খেলার ইতিহাস
সৈয়দ মুশতাক আলী ট্রফিতে হিমাচল প্রদেশের সেরা ফিনিশিং ছিল ২০০৯-১০ এবং ২০২০-২১, যখন তারা কোয়ার্টার ফাইনালে পৌঁছে এবং উভয় মৌসুমেই তামিলনাড়ুর কাছে হেরে যায়। তারা ২০২১-২২ বিজয় হাজারে ট্রফিতে তামিলনাড়ুকে ফাইনালে হারিয়ে তাদের প্রথম শিরোপা জিতেছিল।
বর্তমান স্কোয়াড
আন্তর্জাতিক ক্যাপধারী খেলোয়াড়দের মোটা অক্ষরে তালিকাভুক্ত করা হয়েছে। ২৪ জানুয়ারী ২০২৩ তারিখে আপডেট করা হয়েছে
হারুন রশীদ
হারুন রশীদ দার (ہارون رشید; জন্ম: ২৫ মার্চ, ১৯৫২) করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৮৩ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ন্যাশনাল ব্যাংক, পাকিস্তান ইন্টারন্যাশনাল এয়ারলাইন্স, সিন্ধু, ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন হারুন রশীদ।
প্রথম-শ্রেণীর ক্রিকেট
শৈশবে করাচির চার্চ মিশন স্কুলে (সিএমএস) ভর্তি হয়েছিলেন তিনি। ১৯৭১-৭২ মৌসুম থেকে ১৯৮৪-৮৫ মৌসুম পর্যন্ত হারুন রশীদের প্রথম-শ্রেণীর খেলোয়াড়ী জীবন চলমান ছিল। জেকিল ও হাইড ধরনের ব্যাটসম্যান হিসেবে পরিচিত ছিলেন হারুন রশীদ। নিষ্প্রাণ পিচে অন্যতম দর্শনীয় ব্যাটসম্যানের ভূমিকায় অবতীর্ণ হতেন। করাচির মুসলিম জিমখানার পক্ষে খেলতেন। দলে খেললেও ১৯৭৯ সালে বলকে ঘোরাতে পারঙ্গমতা প্রদর্শন করেন। ওরচেস্টারশায়ারের ফস্টার ভ্রাতাদের পর বিশ্বের দ্বিতীয় পরিবার হিসেবে তার সাত ভাই প্রথম-শ্রেণীর ক্রিকেটে অংশ নিয়েছেন।
আন্তর্জাতিক ক্রিকেট
সমগ্র খেলোয়াড়ী জীবনে তেইশটি টেস্ট ও বারোটি একদিনের আন্তর্জাতিকে অংশগ্রহণ করেছেন হারুন রশীদ। ১৪ জানুয়ারি, ১৯৭৭ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৪ জানুয়ারি, ১৯৮৩ তারিখে হায়দ্রাবাদে সফরকারী ভারত দলের বিপক্ষে সর্বশেষ টেস্টে অংশ নেন তিনি।
১৯৭৬-৭৭ মৌসুমে ওয়েস্ট ইন্ডিজ গমন করেন। জ্যামাইকা টেস্টে শীর্ষসারির ব্যাটসম্যানেরা ওয়েস্ট ইন্ডিয়ান আক্রমণে পর্যুদস্ত হলেও তিনি বেশ রুখে দাঁড়িয়েছিলেন। ১৯৭৭-৭৮ মৌসুমে ইংল্যান্ডের বিপক্ষে অফ স্পিনারদের বলে পুল-ড্রাইভগুলোয় রাজত্ব কায়েম করেন। এছাড়াও, কভার ড্রাইভগুলো অনেকাংশে ওয়ালি হ্যামন্ডের অনুরূপ ছিল। তবে, বল যদি পিচে বাঁক খেতো, তাহলে তিনি ওয়ালি হ্যামন্ডের বিপরীত চিত্রে পরিণত হতেন। ব্যাট ও প্যাড সম্মিলন ঘটাতে পারেননি তিনি। বিশ্ব সিরিজ ক্রিকেটে অংশ নিয়ে স্মরণীয় হয়ে আছেন। খেলোয়াড়দের রক্ষাকবচের ভূমিকা পালন করেন। তবে, দল নির্বাচক হিসেবে বেশ খুঁতখুঁতে মেজাজের অধিকারী ছিলেন।
১৯৭৯ সালে ইংল্যান্ডে অনুষ্ঠিত ক্রিকেট বিশ্বকাপের দ্বিতীয় আসরে খেলেন। ঐ প্রতিযোগিতায় তার দল সেমি-ফাইনাল পর্যন্ত অগ্রসর হতে পেরেছিল। তন্মধ্যে, সেমি-ফাইনালে ধীরগতিতে ব্যাটিং করার কারণে করাচি শপিং সেন্টারে একদল তরুণ তাকে গাড়ি থেকে টেনে নামিয়ে আনে।
অবসর
১৯৮৪ সালে প্রথম-শ্রেণীর ক্রিকেট খেলা থেকে অবসর গ্রহণ করেন। এরপর তিনি ইউনাইটেড ব্যাংকে যোগদান করেন। ১৯৮৮ সালে ইউনাইটেড ব্যাংক অনূর্ধ্ব-১৯ দলের কোচের দায়িত্ব পালন করেন। পরবর্তীতে, জাতীয় অনূর্ধ্ব-১৯ দলের নির্বাচকমণ্ডলী ও কোচ হিসেবে নিযুক্ত হন।
তার কাছের এলাকায় বসবাসকারী শহীদ আফ্রিদিকে জাতীয় দলে অন্তর্ভুক্ত করেন তিনি। কেনিয়ায় আঘাতে পর্যুদস্ত পাকিস্তান দলে তাকে পাঠান। সেখানেই আফ্রিদি ৩৭ বলে তার ঐতিহাসিক ১০২ রানের ওডিআই সেঞ্চুরি করেছিলেন। ১৯৯৫ সালে ফোনে খেলোয়াড় নির্বাচন না করার কারণে আক্রমণের শিকার হন ও তাকে ধাওয়ার শিকার হতে হয়।
র‍্যামন পিনেইরো লোপেজ
জীবনী
র‍্যামন পিনেইরো লোপেজ লুগোর সেরা বিদ্যালয়ে অধ্যয়ন করেন। এখানে পড়ার সময়ে তিনি যুবক বয়সে গ্যালিগুইস্তা পার্টিতে যোগ দেন। ১৯৩৬ সালে গ্যালিসিয়ার স্ট্যাটুট রচনা করায় এই পার্টি অগ্রগণ্য ভূমিকা রেখেছিলো।
স্প্যানিশ গৃহ যুদ্ধের সময়ে তিনি বিদ্রোহী পক্ষকে সমর্থন দিয়েছিলেন। যুদ্ধ শেষে তিনি দর্শন শাস্ত্র অধ্যয়ন করেন।
ফরিদপুর-২
ফরিদপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের ২১২নং আসন।
সীমানা
ফরিদপুর-২ আসনটি ফরিদপুর জেলার নগরকান্দা উপজেলা এবং সালথা উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সৈয়দা সাজেদা চৌধুরী বিনা প্রতিদ্বন্দ্বিতায় নির্বাচিত হন।
রায়পুর (ছত্তিসগড়)
রায়পুর (ছত্তিসগড়) (Raipur) ভারতের ছত্তিসগড় রাজ্যের রায়পুর জেলার একটি শহর ও পৌর কর্পোরেশনাধীন এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯২ মিটার (৯৫৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রায়পুর (ছত্তিসগড়) শহরের জনসংখ্যা হল ৬০৫,১৩১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে রায়পুর (ছত্তিসগড়) এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
তথ্যসূত্র
Raipur
টিলা জোগিয়ান
টিলা জোগিয়ান ( পাঞ্জাবি এবং উর্দু: ٹلہ جوگیاں ) হলো একটি পরিত্যক্ত হিন্দু মন্দির এবং সন্ন্যাসীর কমপ্লেক্স যা পাকিস্তানের পাঞ্জাব প্রদেশের সল্ট রেঞ্জের টিলা জোগিয়ান পর্বতের চূড়ায় অবস্থিত। কমপ্লেক্সটি ১৯৪৭ সালের আগে পাঞ্জাবের হিন্দু যোগীদের জন্য সবচেয়ে গুরুত্বপূর্ণ কেন্দ্র ছিল এবং এখানে শত শত তপস্বী ছিল। গুরু নানকের সাথে সম্পর্ক থাকার জন্য সাইটটি শিখধর্মে ও গুরুত্বপূর্ণ ।
প্রাইড অব পারফরম্যান্স পুরস্কার (১৯৮০–৮৯)
প্রাইড অফ পারফরম্যান্স পাকিস্তানি নাগরিকদের পাকিস্তান সরকার প্রদত্ত একটি পুরস্কার। এটি সাহিত্য, শিল্পকলা, ক্রীড়া, চিকিৎসা বিজ্ঞান এবং বিজ্ঞান বিষয়ে উলেখ্যযোগ্য অবদান রাখার জন্য প্রদান করা হয়।
স্বাধীনতা স্মারক সম্মাননা পদক
স্বাধীনতা স্মারক সম্মাননা পদক চট্টগ্রাম সিটি কর্পোরেশন কর্তৃক প্রবর্তিত একটি বাৎসরিক সম্মাননা। স্ব স্ব ক্ষেত্রে বিশেষ অবদানের জন্য চট্টগ্রাম সিটি কর্পোরেশন ২০১৪ সাল থেকে এ সম্মাননা পদক প্রদান করে আসছে। ২০১৬ সালে পদক প্রদান অনুষ্ঠানে তৎকালীন মেয়র আ জ ম নাসির উদ্দীন বলেন "গুণীদের মূল্যায়ন এবং মহান স্বাধীনতা যুদ্ধের মর্যাদা সমুন্নত রাখতেই এ পদক প্রদান কর্মসূচি।"
২০১৫
থিয়েটার ইন্সটিটিউট মিলনায়তনে তৎকালীন মেয়র মনজুর আলম এ সম্মাননা প্রদান করেন।
২০১৬
২৬ মার্চ ২০১৬ তারিখে থিয়েটার ইনস্টিটিউট চট্টগ্রামে তৎকালীন মেয়র আ জ ম নাছির উদ্দীন সম্মাননা পদক প্রদান করেন।
২০১৭
২৬ মার্চ ২০১৭ তারিখে থিয়েটার ইনস্টিটিউট মিলনায়তনে আয়োজিত অনুষ্ঠানে পদক তুলে দেন মেয়র আ জ ম নাছির উদ্দীন।
২০১৮
২৬ মার্চ ২০১৮খ্রি. সোমবার, বিকেলে নগরীর থিয়েটার ইনস্টিটিউট মিলনায়তনে আ জ ম নাছির উদ্দীন সম্মাননা প্রদান করেন।
২০১৯
২৬ মার্চ বিকেলে নগরীর থিয়েটার ইনস্টিটিউটে মহান স্বাধীনতা ও জাতীয় দিবসের অনুষ্ঠানে গুণী ব্যক্তি এবং তাদের পরিবারের সদস্যদের হাতে এই স্মারক-সম্মাননা পদক তুলে দেন সিটি মেয়র আ জ ম নাছির উদ্দীন।
আদমপুর ইউনিয়ন, কমলগঞ্জ
আদমপুর ইউনিয়ন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলায় অবস্থিত একটি ইউনিয়ন।
ইতিহাস
৭নং আদমপু ইউনিয়ন ২৪টি গ্রাম নিয়ে গঠিত। নানা সম্প্রদায়ের লোকের বসবাস। উপজাতি সম্প্রদায় মনিপুরী মীতৈ, বিষ্ণুপ্রিয়া মনিপুরী, পাঙ্গাল, খাসিয়া, গারো ইত্যাদি এবং অনগ্রসর সম্প্রদায় হিসাবে শব্দকর ও নমঃসুদ্র সমাজের বসবাস। শিক্ষা, সংস্কৃতি, ধর্মীয় অনুষ্ঠান পালন ও খেলাধুলা নিয়ে এ ইউনিয়ন তার আপন গতিতে চলমান।
ভানুবিল কৃষকপ্রজা আন্দোলন কমলগঞ্জের আদমপুর ইউনিয়নের সবচেয়ে বিখ্যাত ঐতিহাসিক ঘটনা। বাংলা ১৩০৭ সনে সংঘটিত এই ঘটনায় মণিপুরী কৃষকরা ব্রিটিশ ও তাদের পোষ্য জমিদারদের বিরুদ্ধে বিদ্রোহ ঘোষণা করে।
উল্লেখ্য, ১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় ও প্রাদেশিক পরিষদের প্রাক্তন সদস্য, দানশীল ব্যক্তিত্ব মো. কেরামত আলীর পরামর্শক্রমে ও পাকিস্তান জাতীয় পরিষদের প্রাক্তন সদস্য মোহাম্মদ মুহিবুর রহমান এর পরিকল্পনামতে আদমপুর ইউনিয়ন এর সীমানা নির্ধারিত হয়।
আয়তন ও জনসংখ্যা
আয়তন: ১১৪ বর্গ কি:মি:। লোকসংখ্যা : ২৭১৪৯ জন (পুরুষ- ১৩১৫৫, মহিলা- ১৩৯৯০)।
শিক্ষা
শিক্ষার হার: ৭০%।
শিক্ষা প্রতিষ্ঠান:
উল্লেখযোগ্য শিক্ষা প্রতিষ্ঠান:
গ্রাম সমূহ
হকতিয়ারখোলা, কাটাবিল, কেওয়ালীঘাট, মধ্যভাগ, বনগাঁও, নওয়াগাঁও, উত্তরভাগ, জালালপুর, বন্দরগাঁও, পূর্ব জালালপুর, কাউয়ারগলা, রাজকান্দি, আধগানী, কোনাগাঁও, ছনগাঁও, ভানুবিল, মাঝেরগাঁও, নয়াপত্তন, উত্তর ভানুবিল, ঘোড়ামারা, তিলকপুর, হোমেরজান, তেতইগাঁও, কান্দিগাঁও, পশ্চিম জালালপুর।
দিনকরন
দিনকরণ ভারতের একটি তামিল দৈনিক পত্রিকা। এটি কে পি কান্দাস্বামী কর্তৃক ১৯৭৭ সালে প্রতিষ্ঠিত হয়েছিল এবং বর্তমানে মিডিয়া সংস্থা সান নেটওয়ার্কের মালিকানাধীন। দিনাকরণ, দিনা থান্তির পরে ভারতের দ্বিতীয় বৃহত্তম প্রচারিত তামিল দৈনিক। কে পি কান্দাস্বামী তাঁর শ্বশুড় এস পি আদিথানরের মালিকানাধীন পত্রিকা দিনা থান্তি থেকে সরে এসে দিনাকরণ প্রতিষ্ঠা করেন ১৯৭৭ সালে। ২০০৫ সালে, পত্রিকাটি কে পি কে কুমারানের কাছ থেকে সান নেটওয়ার্কের কলানিথি মারান কর্তৃক অধিগ্রহণ করা হয়েছিল।
দিনাকরন ভারতের ১২ টি শহর, যেমন বেঙ্গালুরু, চেন্নাই, কোয়ম্বাটুর, মাদুরাই, মুম্বই, নয়াদিল্লি, নাগরকোয়েল, পণ্ডিচেরি, সালেম, তিরুচিরাপল্লী, তিরুনেলবেলি এবং ভেলোর থেকে প্রকাশিত হয়। ২০১৪ সালের হিসাবে, সংবাদপত্রটির প্রচার রয়েছে ১,২১৫,৫৮৩ অনুলিপি।
ওস্কার ব্রুসোন
ওস্কার ব্রুসোন বারেরাস (Óscar Bruzón; জন্ম: ২৯ মে ১৯৭৭; ওস্কার ব্রুসোন নামে সুপরিচিত) হলেন একজন স্পেনীয় সাবেক পেশাদার ফুটবল খেলোয়াড় এবং ম্যানেজার। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ ফুটবল প্রিমিয়ার লিগের ক্লাব বসুন্ধরা কিংসের প্রধান কোচের দায়িত্ব পালন করছেন। ব্রুসোন তার খেলোয়াড়ি জীবনের অধিকাংশ সময় পোন্তেভেদ্রার হয়ে মধ্যমাঠের খেলোয়াড় হিসেবে খেলেছেন।
স্পেনীয় ফুটবল ক্লাব কোলেগিও আপোস্তোল যুব পর্যায়ের হয়ে খেলার মাধ্যমে ব্রুসোন ফুটবল জগতে প্রবেশ করেছিলেন এবং পরবর্তীকালে আরেওসার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। স্পেনীয় ক্লাব গ্রান পেনিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর ১৯৯৮–৯৯ মৌসুমে তিনি সেলতা বিগো বি-এ যোগদান করেছিলেন। সেলতা বিগো বি-এর সাথে চুক্তিবদ্ধ থাকাকালীন তিনি তিন মৌসুমের জন্য লাস পালমাস বিশ্ববিদ্যালয়ের হয়ে ধারে খেলেছেন। সর্বশেষ ২০০১–০২ মৌসুমে, তিনি সেলতা বিগো বি হতে স্পেনীয় ক্লাব পোন্তেভেদ্রায় যোগদান করেছিলেন; পোন্তেভেদ্রার হয়ে ২ মৌসুম খেলার পর তিনি অবসর গ্রহণ করেছিলেন।
ব্যক্তিগতভাবে, ব্রুসোন বেশ কিছু পুরস্কার জয়লাভ করেছেন, যার মধ্যে সেরা পুরুষ কোচ বিভাগে ২০১৬–১৭ মৌসুমে মালদ্বীপ ফুটবল পুরস্কার এবং ২০১৮–১৯ বাংলাদেশ ফুটবল পুরস্কার জয় অন্যতম। অন্যদিকে, ম্যানেজার হিসেবে, এপর্যন্ত ১০টি শিরোপা জয়লাভ করেছেন, যার মধ্যে ২টি বাংলাদেশ ফুটবল প্রিমিয়ার লিগের শিরোপা জয় অন্যতম।
প্রারম্ভিক জীবন
ওস্কার ব্রুসোন বারেরাস ১৯৭৭ সালের ২৯শে মে তারিখে স্পেনের ভিগোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
ম্যানেজার
খেলোয়াড়ি জীবনের ইতি টানার পর ২০০৭ সালে, ব্রুসোন স্পেনীয় ফুটবল ক্লাব আরেওসা যুব দলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। আরেওসা যুব দলের হয়ে মাত্র ২ মৌসুম ম্যানেজারের দায়িত্ব পালন করার পর তিনি সেলতা বিগো যুব দলে ম্যানেজার হিসেবে পুনরায় যোগদান করেছেন। ২০১২–১৩ মৌসুমে, তিনি স্পোর্টিং গোয়ার ম্যানেজারের দায়িত্ব গ্রহণ যোগদান করেছেন। অতঃপর তিনি ভারতীয় ক্লাব মুম্বইয়ের ম্যানেজারের দায়িত্ব গ্রহণ করেন। পরবর্তীতে তিনি নিউ রেডিয়েন্টের ম্যানেজারের দায়িত্ব পালন করেছেন। ২০১৮ সালের ২১শে আগস্ট তারিখ, তিনি বসুন্ধরা কিংসের ম্যানেজারের পদে নিযুক্ত হয়েছেন, যেখানে তিনি ম্যানেজার হিসেবে দীর্ঘ সময় অতিবাহিত করছেন। ২০২১ সালের ১৭ই সেপ্টেম্বর তারিখে, ২০২১ সাফ চ্যাম্পিয়নশিপের জন্য তিনি ২ মাসের মেয়াদে বাংলাদেশ জাতীয় দলের অন্তর্বর্তীকালীন প্রধান কোচের দায়িত্ব গ্রহণ করেছিলেন।
স্পোর্টিং গোয়া
বসুন্ধরা কিংস
রাফায়েল কাসানোভা
জীবন
তিনি মোঁইয়েতে জন্মগ্রহণ করেন এবং ১৪ বছর বয়স পর্যন্ত সেখানেই বসবাস করেন। বর্তমানে সেই বাড়িটি রাফায়েল কাসানোভা জাদুঘর। তিনি রাফায়েল কাসানোভা ও সোলা (১৬২৫-১৬৮২) এর এগার সন্তানের একজন। তার জন্মের সময় কাসানোভা ভাল অর্থনৈতিক অবস্থানে ছিল যা তাদের জমির শতবছরের কৃষিকার্যের মধ্য দিয়ে তৈরি হয়েছিল। এছাড়াও তারা শস্য উৎপাদন করত এবং শক্তিশালী টেক্সটাইল কারখানার জন্য উল সরবরাহ করত। এই পরিবারের রাজনৈতিক কর্মসূচীতে অবদানের ইতিহাস আগে থেকেই ছিল, কারণ তার পিতাই ছিলেন মেয়র।
পরিবারটি জমির উত্তরাধিকার ধরে রাখে তার ভাই ফ্রান্সিসকো কাসানোভার জন্য। তরুণ রাফায়েল বার্সেলোনার নাগরিকত্ব নিয়ে সেখানে চলে যায় এবং ১৬৭৮ সালে আইন বিষয়ে পড়াশোনা করেন। তিনি আইনে ডিগনিটি অফ ডক্টর লাভ করেন। ১৬৮২ সালে তার বাবা এবং ১৬৮৪ সালে তার মা পরলোকগমন করেন। তিন বছর পর, ১৬৮৭ সালে তার বড়ভাই ফ্রান্সিস বার্সেলোনার সম্মানিত নাগরিক মর্যাদায় অধিষ্ঠিত হন; মোঁইয়ে "বার্সেলোনার রাস্তার হাত" মর্যাদাপ্রাপ্ত হন এবং তাই মোঁইয়ের মানুষ ও তাদের বাড়িঘর বার্সেলোনার পরিচালকদের বিচার থেকে রেহাই পান।
১৬৯৬ সালে তার ক্যারিয়ার প্রতিষ্ঠিত হয়। তিনি উত্তরাধিকারী মারিয়া বসচ বেয়ার্ডকে বিয়ে করেন। মারিয়া পল ও মেরি বেয়ার্ড বসচ-এর কন্যা। বসচ পরিবার বার্সেলোনার মুদি পরিবারের সদস্য যাদের সন্ত বই দ্য লিওব্রেগাট-এ গুরুত্বপূর্ণ সম্পত্তি ছিল। মারিয়া বসচ মেডিকেল চিকিৎসক জোসেফ ক্যাম্পলিওনচ ই পিগের বিধবা স্ত্রী ছিলেন এবং তাদের জোসেফ নামের এক পুত্র ছিল। বলা হয়ে থাকে বিয়েতে রাফায়েল কাসানোভা এমনভাবে প্রবেশ করেন যা বসচের সম্পদের অধিকার অর্জনের ন্যায় ছিল না। বিয়ের পর শুধুমাত্র কন্যাসন্তানই জন্মগ্রহণ করতেন। এর অর্থ হল পরিবারটির কোন উত্তরাধিকারী ছিল না। রাফায়েল কাসানোভা, যিনি মোঁইয়ে থেকে এসেছিলেন, বার্সেলোনায় অর্থনৈতিকভাবে গুরুত্বপূর্ণ স্থান লাভ করেন। বসচেরও সম্পত্তি রক্ষার জন্য এক পুত্রসন্তান লাভ হল। পল ২, ৭৫০ পাউন্ড যৌতুক দেন এবং প্রতি সন্তানদের জন্য ২, ৫০০ পাউন্ড করে দেন। রাফায়েল কাসানোভা ও মারিয়া বসচ জ্যাউম সন্ত প্লাজার নিকট বানিয়াস নৌসের রাস্তায় বসবাস করতে শুরু করেন। তবে ম্যানর বাড়িটি সন্ত বউ দ্য লিওব্রেগাটের রয়ে যায় এক ধরনের গ্রীষ্মকালীন বাড়ি হিসেবে। তাদের চার সন্তান ছিলঃ প্রথম সন্তান ফ্রান্সিস যিনি ১৭১০-এ মারা যান; পল ও তেরেসা নামধারী দুই জমজ যারা ১৭০৪ সালে জন্মাবার পর মারা যায় এবং রাফায়েল কাসানোভা বসচ, চতুর্থ সন্তান, ১৭০১-এ জন্মগ্রহণ করেন এবং একমাত্র বংশধর যে প্রাপ্তবয়স পর্যন্ত বেঁচে ছিলেন এবং হেরিটেজ বসচের উত্তরাধিকারী হন।
২৯শে ডিসেম্বর, ১৭০৪ সালে মারিয়া বসচ এক শিশু জন্ম দেবার সময় মারা যান এবং এর কয়েকদিন পরেই তার দুই জমজ সন্তান পরলোকগমন করে।
উটরেচটের শান্তি এবং কেস অফ দ্য কাতালানস '
এপ্রিল, ১৭১৪ সালে হাউস অফ লর্ডস কিছু ব্যতিক্রমহীন অধিবেশন আহবান করেন যা কেস অফ দ্য কাতালানস নামে পরিচিত। বিষয়টি ছিল ১৭০৫ সালে কাতালান প্রতিনিধিদের এবং ইংল্যান্ডের রানী অ্যান এর পূর্ণক্ষমতাপ্রাপ্ত এজেন্টদের মধ্যে সাক্ষরকৃত চুক্তি। ঐ চুক্তিতে কাতালোনিয়া ইংল্যান্ডকে সহায়তা করার জন্য যুদ্ধে নিজেকে নিয়োজিত করে এবং কাতালান সংবিধানকে বিচ্যুত না করেই তা করে। উটরেচটের শান্তিতে কাতালানরা ইংরেজ মন্ত্রীদের কর্তৃক বিশ্বাসঘাতকতার সম্মুখীন হয়। সব প্রত্যাশার বিরুদ্ধে, এবং একটি সেরা সেনাদের সম্মুখীন হয়েও, কাতালান প্রতিষ্ঠান রাজা ফিলিপ-এর বিরুদ্ধে দাঁড়ানোর সিদ্ধান্ত নিয়েছে, এবং সর্বোচ্চ মূল্যে তাদের সাংবিধানিক সিস্টেম ও স্বাধীনতা রক্ষার সিদ্ধান্ত গ্রহণ করে।
"কাতালান স্বাধীনতা রক্ষা করাটা ইংল্যান্ডের ব্যাপার নয়।"
- হেনরি সন্ত জন, বৈদেশিক বিভাগীয় সচিব; (উটরেচট, ১৭১৩)
ঝাড়খণ্ডী উপভাষা
ঝাড়খণ্ডী উপভাষা, ঝাড়খণ্ডী বাংলা বা মানভূমি বাংলা হলো মূলত ভারতের পশ্চিমবঙ্গের পশ্চিমাংশে, ঝাড়খণ্ড এবং ওড়িশার কিছু জেলায় প্রচলিত বাংলা ভাষার একটি উপভাষা। এটি পশ্চিমবঙ্গে প্রচলিত বাংলা উপভাষাগুলোর মধ্যে একটি প্রধান উপভাষা। সুকুমার সেন, পরেশচন্দ্র মজুমদার সহ বহু ভাষাবিদ এই বাংলা উপভাষাকে শ্রেণীবিভাগ করেছিলেন।
ভৌগোলিক সীমানা
প্রধানত পশ্চিমবঙ্গের পুরুলিয়া, বাঁকুড়া, বীরভূম, ঝাড়গ্রাম, পশ্চিম মেদিনীপুর ও পশ্চিম বর্ধমান জেলা, ঝাড়খণ্ডের বোকারো, ধানবাদ, সড়াইকেলা, পূর্ব ও পশ্চিম সিংভূম জেলা, এবং ওড়িশার ময়ূরভঞ্জ জেলায় এই বাংলা উপভাষার প্রচলন লক্ষ্য করা যায়।
বৈশিষ্ট্য
১। প্রায় সর্বত্র 'ও'-কার লুপ্ত হয়ে 'অ'-কারে পরিণত হয়েছে। ২। ক্রিয়াপদে স্বার্থিক 'ক' প্রত্যয়ের প্রচুর প্রয়োগ। ৩। নামধাতুর প্রচুর ব্যবহার লক্ষ করা যায়।
ফণিভুষণ দাশগুপ্ত
ফনিভূষন দাশগুপ্ত (২৭ ডিসেম্বর ১৯০৭ - ১২ ফেব্রুয়ারি, ১৯৪২) একজন ব্রিটিশ বিরোধী সশস্ত্র বিপ্লবী ও পত্রিকা সম্পাদক।
প্রারম্ভিক জীবন
ফনিভূষণের জন্ম বরিশাল জেলার খলিসাকোটাতে। পিতার নাম অক্ষয়কুমার দাশগুপ্ত। উজিরপুর বারপাইকা ইউনিয়ন ইন্সটিটিউশন থেকে ১৯২৪ সালে বিশেষ কৃতিত্বের সাথে ম্যাট্রিক এবং বরিশালের ব্রজমোহন কলেজ থেকে ১৯২৬ সালে আই.এ পাশ করেন। ছাত্রাবস্থাতেই গোপন বিপ্লবী সংগঠনে নাম লেখান।
বিপ্লবী কর্মকাণ্ড
১৯২৮ খ্রিষ্টাব্দে সরস্বতী লাইব্রেরিতে কাজে যোগ দেন, পাশাপাশি শংকর মঠ ও বরিশালের বিবেক আশ্রমের সাথে জড়িত হয়ে পড়েন। যুগান্তর বিপ্লবী দলের সাপ্তাহিক পত্রিকা 'স্বাধীনতা ' সম্পাদনা করার অপরাধে তার জেল হয় ১৯২৮ খ্রিষ্টাব্দে। মুক্তি পেয়ে আবার মেছুয়াবাজার বোমা মামলা য় গ্রেপ্তার হয়ে হিজলি ডিটেনশন ক্যাম্পে বিনাবিচারে আটক থাকেন কিছুকাল। হিজলি জেল থেকে পালালেও ১৯৩৪ সালে পূনরায় ধরা পড়েন এবং সিঙ্গা রাজনৈতিক ডাকাতির (সিঙ্গা গ্রামের একটি দোকান লুঠ করার সময় তার গুলিতে পাহারাদারের মৃত্যু হয়) মামলায় তার যাবজ্জীবন কারাদন্ড ও দ্বীপান্তরের আদেশ হয়। আন্দামানে সেলুলার জেলে বন্দী থাকার সময় তার স্বাস্থ্য চূড়ান্ত অবনতি ঘটে। তিনি মুক্তির জন্যে অনশন করেছিলেন।
পরিবার
বিপ্লবী ফণিভূষণের স্ত্রী সুধারানী দাশগুপ্ত বহু পলাতক বিপ্লবীকে আশ্রয় ও নিরাপত্তা দিয়েছেন। ফণিভূষণের পরিবার নানা রকম বিপর্যয় ও অর্থনৈতিক অসুবিধার সম্মুখীন হয়েছে। তার মৃত্যুর সময় একমাত্র পুত্র বিপ্লব দাশগুপ্তের বয়েস ছিল মাত্র ২ বছর। সুধারানী মারা যান ১৯৪৪ সালে।
মৃত্যু
মুক্তিলাভ করলেও দীর্ঘ কারাজীবনে তার শরীর ভেঙ্গে গিয়েছিল, মানসিকভাবেও বিপর্যস্ত হয়ে যান। দুরারোগ্য যক্ষ্মা রোগে, বরিশালে নিজের বাড়িতে নিতান্তই অবহেলায়, লোকচক্ষুর আড়ালে মারা যান এই বিপ্লবী ১২ ফেব্রুয়ারি ১৯৪২ খ্রিষ্টাব্দে, মাত্র ৩৫ বছর বয়েসে।
১৯৯৭–৯৮ বুন্দেসলিগা
১৯৯৭–৯৮ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৩৫তম মৌসুম ছিল। এই মৌসুমটি ১৯৯৭ সালের ১লা আগস্ট তারিখে শুরু হয়ে ১৯৯৮ সালের ৯ই মে তারিখে সম্পন্ন হয়েছিল। বায়ার লেভারকুজেনের জার্মান আক্রমণভাগের খেলোয়াড় উলফ কির্স্টেন এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৯৬–৯৭ মৌসুমে ৭১ পয়েন্ট অর্জন করে এই প্রতিযোগিতার ইতিহাসে ১৩তম বারের মতো শিরোপা জয়লাভ করেছিল।
এই মৌসুমে ৬৮ পয়েন্ট অর্জন করে কাইজারস্লাউটার্ন ২য় বারের মতো বুন্দেসলিগা এবং ৪র্থ বারের মতো জার্মান শিরোপা জয়লাভ করেছিল। বায়ার লেভারকুজেনের জার্মান আক্রমণভাগের খেলোয়াড় উলফ কির্স্টেন ২২ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।
দল
১৯৯৬–৯৭ মৌসুম শেষে ফর্টুনা ডুসেলডর্ফ, ফ্রাইবুর্গ এবং জাংকট পাওলি মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে কাইজারস্লাউটার্ন, ভলফসবুর্গ এবং হের্টা বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
কাকনী মডেল একাডেমী (উ.বি)
কাকনী মডেল একাডেমী (উ.বি) ১৯৯৫ সালে তৎকালীন ফুলপুর উপজেলার কাকনী ইউনিয়ন এ প্রতিষ্ঠিত হয়। এটি কাকনী ইউনিয়ন তথা বর্তমান তারাকান্দা উপজেলার একটি স্বনামধন্য মাধ্যমিক বিদ্যালয়। বিদ্যালয়টি বর্তমানে ময়মনসিংহ জেলার তারাকান্দা উপজেলার কাকনী ইউনিয়নে অবস্থিত। বিদ্যালয়টিতে ৬ষ্ঠ থেকে ১০ম শ্রেনী পর্যন্ত শিক্ষা প্রদান করে আসছে। সেকেন্ডারি স্কুল সার্টিফিকেট বা এসএসসি পরীক্ষায় বিদ্যালয়ের শিক্ষার্থীরা প্রতি বছরই কৃতিত্বের পরিচয় দিয়ে এসেছে। বিদ্যালয়টির শিক্ষার্থীরা ইউনিয়ন তথা উপজেলায় ঈর্ষনীয় সাফল্যের মাধ্যমে সুনাম অর্জন করেছে।
প্রাতিষ্ঠানিক ব্যবস্থা
বিদ্যালয়টি একটি অধিবেশনে কার্যক্রম পরিচালনা করে আসছে।সকাল ৯:৩০ হতে বিকাল ৪:০০ পর্যন্ত কার্যক্রম পরিচালনা করে। বিদ্যালয়টিতে ৬ষ্ঠ থেকে ১০ম শ্রেনী পর্যন্ত পাঠদান করা হয়। সরকার নিবন্ধিত শিক্ষকদের তত্ত্বাবধানে পাঠদান করা হচ্ছে। বিদ্যালয়টির লেখাপড়ার খরচ নিতান্তই কম। থাম্ব|বিদ্যালয়ের শিক্ষকবৃন্দ
ভর্তি প্রক্রিয়া
বিদ্যালয়টিতে পূর্বে সরাসরি ভর্তি প্রক্রিয়া চালু থাকলেও ২০১৫ সাল হতে ভর্তি পরীক্ষার মাধ্যমে ৬ষ্ঠ শ্রেনিতে শিক্ষার্থী ভর্তি করা হয়। ভর্তি পরীক্ষায় উত্তীর্ণ শিক্ষার্থীদের ভর্তির সুযোগ দেওয়া হয়।বিদ্যালয়টিতে ৬ষ্ঠ-১০ম শ্রেনি পর্যন্ত পাঠদান দেওয়া হলেও কেবল ৬ষ্ঠ শ্রেণিতে ভর্তির ক্ষেত্রে ভর্তি পরীক্ষার সম্মুখীন হতে হয়।
বেতন
বিদ্যালয়টি এমপিওভূক্ত হওয়ায় বেসরকারি বিদ্যালয় হতে খরচ অনেক কম। খুবই অল্প টাকায় বিদ্যালয়ে পাঠগ্রহণ এর সুযোগ রয়েছে।
মহারাজপুর ইউনিয়ন, চাঁপাইনবাবগঞ্জ সদর
মহারাজপুর ইউনিয়ন বাংলাদেশের চাঁপাইনবাবগঞ্জ জেলার চাঁপাইনবাবগঞ্জ সদর উপজেলার অন্তর্গত একটি ইউনিয়ন।
খালিদ ইবাদুল্লা
খালিদ "বিলি" ইবাদুল্লা (জন্ম ২০ ডিসেম্বর ১৯৩৫) একজন পাকিস্তানি নিউজিল্যান্ডের ক্রিকেট কোচ, ভাষ্যকার, প্রাক্তন ক্রিকেট আম্পায়ার এবং ক্রিকেটার । তিনি টিভিএনজেড ক্রিকেট ভাষ্যকার হিসাবে কাজ করেছেন। তিনি ১৯৬৪ থেকে ১৯৬৭ সালের মধ্যে চারটি টেস্টে খেলেছিলেন।
ব্যক্তিগত জীবন
ইবাদুল্লা একজন খ্রিস্টান তার জার্মান-বংশোদ্ভূত তার স্ত্রী গের্ট্রুডের সাথে তার বার্মিংহামে দেখা হয়েছিল। তারা ৩৫ বছরেরও বেশি সময় ধরে বিবাহিত।  কাসেম নামে তাদের একটি পুত্র রয়েছে ও দুই কন্যা রয়েছে।
রাজগামার
রাজগামার (Rajgamar) ভারতের ছত্তিসগড় রাজ্যের কোরবা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে রাজগামার শহরের জনসংখ্যা হল ১২,৫৯৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে রাজগামার এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
২০২১–২৩ ভারতীয় ফুটবল ক্লাবের এএফসি প্রতিযোগিতার জন্য প্লে-অফ
২০২৩–২৪ এএফসি চ্যাম্পিয়নস লিগ ও ২০২৩–২৪ এএফসি কাপ প্রতিযোগিতার এশিয়ান ফুটবল কনফেডারেশন কর্তৃক মরসুমের মাস পরিবর্তন করার জন্য (বসন্ত থেকে শরতের বদলে শরৎ থেকে বসন্ত ) সর্বভারতীয় ফুটবল ফেডারেশন ভারতীয় ফুটবলের দুটি মৌসুম ২০২১–২২ ও ২০২২–২৩ এর সম্মিলিত বিজয়ী দলগুলিকে নিয়ে মহাদেশীয় এই দুই প্রতিযোগিতায় অংশগ্রহণের উদ্দেশ্যে একটি প্লে-অফ পর্ব আয়োজন করার সিদ্ধান্ত নেওয়া হয়, যা স্পন্সরশিপের কারণে হিরো ক্লাব প্লেঅফস্ নামে পরিচিত।
বেলুন
thumb|বিশেষ কোনো অনুষ্ঠানে বেলুন দিয়ে সাজানো হয় বেলুন (Balloon) হচ্ছে গ্যাস যেমন হিলিয়াম, হাইড্রোজেন, নাইট্রাস অক্সাইড অথবা বাতাস ভর্তি একটি ব্যাগ বা থলে। আধুনিক বেলুন যদিও রাবার, ল্যাটেক্স, পলিক্লোরোফেরেন, নাইলন দিয়ে তৈরি হয়, তবে পূর্বে বেলুন তৈরি হতো পশু যেমন শুকরের মূত্রথলী থেকে। বহুকাল ধরে বেলুনকে মানুষ তার আকাশযান হিসেবে ব্যবহার করছে। আধুনিক যুগে বেলুনে আকাশ ভ্রমণ একপ্রকার প্রমোদভ্রমণ হিসেবে উপভোগ্য। তবে বিভিন্ন গবেষণা, জরিপ কিংবা সহজসাধ্য আকাশ ভ্রমণে বেলুনযান গুরুত্বের সাথেই ব্যবহৃত হয়। thumb|পার্টি সাজাতে বেলুন ব্যবহার করা হয়। ১৮২৪ সালে মাইকেল ফ্যারাডে বিভিন্ন গ্যাস নিয়ে পরীক্ষা করার সময় রাবার বেলুন আবিষ্কার করেন । ল্যাবরেটরীতে ব্যবহারের জন্য তিনি এগুলো আবিষ্কার করেছিলেন ।
খেলনা বেলুন
শিশুরা খেলনা হিসেবে যে বেলুন ব্যবহার করে থাকে, তা সাধারণত ল্যাটেক্সের তৈরি হয়। সাধারণত মুখ দিয়ে জোরে ফু দিয়ে ফুলিয়ে এজাতীয় বেলুন ব্যবহৃত হয়। তবে ভিতরে কার্বন ডাইঅক্সাইড ব্যবহৃত হয় বলে বেলুন, বাতাসের তুলনায় ভারি হয়ে যায় এবং বাতাসে ভাসতে পারে না। রঙ-বেরঙের বেলুন দিয়ে জন্মদিনের উৎসবে ঘর সাজানোর রেওয়াজ বিশ্বের বিভিন্ন দেশে দেখা যায়।
গ্যাস বেলুন
সাধারণ বেলুনে হাইড্রোজেন গ্যাস ভরা হলে তা বাতাসে ভাসে। তখন বেলুনের মুখ সুতায় বেঁধে সে সুতা হাতে ধরে রাখতে হয়। হাইড্রোজেন গ্যাস বাতাসের চেয়ে হালকা বিধায় এরকম বেলুন বাতাসে ভাসে। শান্তির প্রতীক কবুতর উড়িয়ে যেমন অনেক অনুষ্ঠানের সূচনা করা হয় তেমনি একগুচ্ছ গ্যাস বেলুন অবমুক্ত করে অনুষ্ঠান উদ্বোধনের রেওয়াজ চালু হয়েছে। গ্যাস বেলুন ছেড়ে দিলে ভাসতে ভাসতে তা ক্রমশ: আকশে উঠে যায়। তবে সুতায় মুখ বাঁধা হলেও গ্যাস ‘লিক’ হয়ে যেতে থাকে এবং একসময় বেলুন নিচে নামতে শুরু করে।
বেলুনযান
বেলুন যখন যান হিসেবে ব্যবহৃত হয়, তখন তার আকৃতি হয় যথেষ্ট বড় এবং তা ভর্তি করা হয় সাধারণ বাতাসের থেকে হালকা কোনো গ্যাস দিয়ে —সাধারণত হিলিয়াম দিয়ে। বেলুনের নিচের দিকে একটা বাঁশ কিংবা বেতের ঝুড়ি রশি দিয়ে লাগানো থাকে। বেলুনকে গ্যাস পুরে ফুলিয়ে নিলে তা উর্ধ্বমুখী হয়, তখন তার নিচে ঝুড়িটা ঝুলে থাকে এবং মানুষ বা বেলুন যাত্রী এই ঝুড়িতে অবস্থান করেন। অতীতে বেলুনের উচ্চতা নিয়ন্ত্রণের জন্য ঝুড়িতে রাখা হতো বালির বস্তা। পরবর্তিতে বেলুনের উপরিভাগে আলগা পরিচলনক্ষম পর্দা লাগানোর মাধ্যমে বেলুনের ভিতরকার বাতাস প্রয়োজনমতো বের করে দেয়া ও ধরে রাখার ব্যবস্থা করার মাধ্যমে বেলুনের নিয়ন্ত্রণকে সহজ করা হয়।
তথ্যসূত্র
ബലൂണ്‍
মুয়াযযিন
‌‌‌thumb|right|230px|[[Jean-Léon Gérôme. A Muezzin Calling from the Top of a Minaret the Faithful to Prayer (1879)]] thumb|right|230px|An [[Ottoman Empire|Ottoman Muezzin proclaims the Adhan after their victory during the Siege of Esztergom (1543).]] মুয়াযযিন / মুয়াজ্জিন (müezzin, مؤذن, Muazzin, ), হলেন সেই ব্যক্তি যিনি নামাজের সময় হলে জামাতে অংশগ্রহণের আহবান জানিয়ে মসজিদ থেকে উচ্চস্বরে আযান দিয়ে থাকেন। এছাড়া জামাতে নামাজ আদায়ের ক্ষেত্রে তিনিই ইক্বামাহ্‌ দিয়ে থাকেন।
সবিতা চ্যাটার্জী
সবিতা চ্যাটার্জী (১৫ জুলাই ১৯৩৭-৪ জুলাই,২০১৯) একজন বাঙালি অভিনেত্রী যিনি মূলত হিন্দি ও কিছু বাংলা সিনেমাতে অভিনয় করেছিলেন।
ডর গাই
কর্ম জীবন
ডর গাই ইউক্রেনের কিয়েভে শহরে জন্মগ্রহণ করেন। তিনি ছোটবেলা থেকেই ফিল্ম এবং থিয়েটারের সাথে যুক্ত। তিনি (ন্যাশনাল ইউনিভার্সিটি অফ কিইভ-মোহেলা একাডেমি )  NaUKMA থেকে  দর্শনে স্নাতক এবং স্নাতকোত্তর
সবিতা চ্যাটার্জী
তথ্যসূত্র
https://bengali.indianexpress.com/entertainment/bengali-actress-sabita- chatterjee-no-more-118026/
ডর গাই
কর্ম জীবন
ডিগ্রি অর্জন করেছেন। পরে, তাকে গোয়ালিয়রের সিন্ধিয়া স্কুলে থিয়েটার নাটক পরিচালনার জন্য ভারতে আমন্ত্রণ
জানানো হয়। তিনি মুম্বাইয়ের হুইসলিং উডস ইন্টারন্যাশনাল ইনস্টিটিউটে চিত্রনাট্য লেখা এবং ফিল্ম এ্যপ্রেসিয়েশান
বা চলচ্চিত্রের প্রশংসা সম্পর্কিত বিষয়ে শিক্ষা দেন।
জোবান উদ্দিন আহমেদ
জোবান উদ্দিন আহমেদ বাংলাদেশের নীলফামারী জেলার রাজনীতিবিদ ও নীলফামারী-৩ আসনের সাবেক সংসদ সদস্য।
প্রাথমিক জীবন
জোবান উদ্দিন আহমেদ নীলফামারী জেলায় জন্মগ্রহণ করেন।
রাজনৈতিক জীবন
জোবান উদ্দিন আহমেদ ১৯৮৬ সালে অনুষ্ঠিত তৃতীয় জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে নীলফামারী-২ আসন থেকে সংসদ সদস্য নির্বাচিত হয়েছিলেন। ১৯৮৭ সালে দলীয় সিদ্ধান্তে তিনি সংসদ সদস্য পদ থেকে পদত্যাগ করেন।
টম ল্যাথাম
টমাস উইলিয়াম ম্যাক্সওয়েল "টম" ল্যাথাম (Tom Latham; জন্ম: ২ এপ্রিল, ১৯৯২) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম ব্যাটসম্যান হিসেবে তিনি টেস্ট, একদিনের আন্তর্জাতিক ও টুয়েন্টি২০ আন্তর্জাতিক ক্রিকেটে প্রতিনিধিত্ব করছেন। মূলতঃ তিনি দলে উইকেট-রক্ষক হিসাবে থাকলেও অদ্যাবধি আন্তর্জাতিক ক্রিকেটে উইকেটের পিছনে অবস্থান করেননি। তবে ব্যাটিংয়ে চমৎকার দক্ষতা প্রদর্শন করে চলেছেন টম ল্যাথাম। প্রথম-শ্রেণীর ঘরোয়া ক্রিকেটে ক্যান্টারবারি দলের হয়ে খেলেন।
প্রারম্ভিক জীবন
নিউজিল্যান্ডের সাবেক ক্রিকেটার রড ল্যাথাম তার বাবা।
২০১০ সালের প্লাঙ্কেট শীল্ড প্রথম-শ্রেণীর ক্রিকেট প্রতিযোগিতায় ক্যান্টারবারি’র হয়ে সেন্ট্রাল ডিস্ট্রিক্টসের বিপক্ষে অভিষেক ঘটে ল্যাথামের।
খেলোয়াড়ী জীবন
২০১২ সালে জিম্বাবুয়ের বিপক্ষে অনুষ্ঠিত একদিনের আন্তর্জাতিক সিরিজে খেলার জন্য তিনি মনোনীত হন। ৩ ফেব্রুয়ারি, ২০১২ তারিখে একদিনের আন্তর্জাতিকে অভিষেক ঘটে তার। ডুনেডিনের ইউনিভার্সিটি ওভালে অনুষ্ঠিত খেলায় ডিন ব্রাউনলি, অ্যান্ড্রু এলিসের একযোগে অভিষেক ঘটে। ঐ খেলায় স্বাগতিক নিউজিল্যান্ড দল ৯০ রানে জয় পেয়ে সিরিজে ১-০ ব্যবধানে এগিয়ে যায়। খেলায় তিনি ২৪ রান সংগ্রহ করেছিলেন। দ্বিতীয় ওডিআইয়ে করেন ৪৮ রান। ৩০ জুলাই, ২০১২ তারিখে ওয়েস্ট ইন্ডিজের বিপক্ষে টুয়েন্টি২০ আন্তর্জাতিকে অভিষেক হয় তার। কিন্তু সিরিজে তিনি মাত্র ১৫ ও ১৯ রান করেন। এছাড়াও একদিনের সিরিজে অংশগ্রহণ করলেও বড় ধরনের রান সংগ্রহ করতে ব্যর্থ হন। ওডিআই সিরিজে তিনি সর্বোচ্চ ৩২ রান সংগ্রহ করেন। পরবর্তীতে বাংলাদেশের বিপক্ষে তাকে পুনরায় অন্তর্ভুক্ত করা হয়। ব্যাটিং উদ্বোধনে নেমে ৪৩ রান করেন। পরের খেলায় ৬৮ বলে ৮৬ রান তোলে দলকে খেলায় বিজয়ী হতে সাহায্য করেন।
ফেব্রুয়ারি, ২০১৪ সালে ভারতের বিপক্ষে অনুষ্ঠিত ২য় টেস্টের মাধ্যমে অভিষিক্ত হন তিনি। ঐ টেস্টে ৮৩ ও ৭৩সহ তৃতীয় টেস্টে ৮২ ও ৩৬ রান সংগ্রহ করেন। এ পর্যন্ত তিনি দুইটি টেস্ট শতক হাঁকিয়েছেন যার সবকটিই পাকিস্তানের বিপক্ষে। নভেম্বর, ২০১৪ সালে আবুধাবীতে অনুষ্ঠিত টেস্টে প্রথম শতকের সন্ধান পান। জুনে ওয়েস্ট ইন্ডিজ সফরে দলের পক্ষে ৩ টেস্ট ও ২টি টুয়েন্টি২০ আন্তর্জাতিকে অংশগ্রহণ করেন। টেস্টে তিনি বিশাল সফলতা লাভ করেন। ৩টি অর্ধ-শতকসহ ২৮৮ রান তোলে সিরিজে দ্বিতীয় শীর্ষ রান সংগ্রহকারী হন। হামিশ রাদারফোর্ড ও পিটার ফুলটনের দূর্বল ক্রীড়াশৈলীর জন্য জুলাইয়ে দলের উদ্বোধনী ব্যাটসম্যান হিসেবে মাঠে নামেন।
টেস্টে উদ্বোধনী ব্যাটসম্যান হলেও একদিনের আন্তর্জাতিকে তিনি মাঝারীসারির ব্যাটসম্যানরূপে চিহ্নিত। ২০১৫ সালের ক্রিকেট বিশ্বকাপে দলের উইকেট-রক্ষকের দায়িত্বে নিয়োজিত লুক রঙ্কিকে সহায়তাকল্পে তাকে দলের সদস্য করা হয়।
তুলুজ ফুটবল ক্লাব
তুলুজ ফুটবল ক্লাব (সাধারণত তুলুজ এফসি অথবা শুধুমাত্র তুলুজ নামে পরিচিত) হচ্ছে তুলুজ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের দ্বিতীয় স্তরের ফুটবল লীগ লীগ ২-এ খেলে। এই ক্লাবটি ১৯৩৭ সালে প্রতিষ্ঠিত হয়েছে। তুলুজ এফসি তাদের সকল হোম ম্যাচ তুলুজের স্টেডিয়াম দ তুলুজে খেলে থাকে; যার ধারণক্ষমতা হচ্ছে ৩৩,১৫০। বর্তমানে এই ক্লাবের ম্যানেজারের দায়িত্ব পালন করছেন পাত্রিস গারঁদ এবং সভাপতির দায়িত্ব পালন করছেন দামিয়েঁ কমোলি। নরওয়েজীয় রক্ষণভাগের খেলোয়াড় রুবেন গাব্রিয়েলসন এই ক্লাবের অধিনায়কের দায়িত্ব পালন করছেন।
এপর্যন্ত লে পিচয়ন ৩টি লীগ ২ শিরোপা জয়লাভ করেছে। ২০০৭ সালে প্রথমবারের মতো উয়েফা চ্যাম্পিয়নস লীগের যোগ্যতা অর্জনসহ তুলুজ এপর্যন্ত পাঁচবার ইউরোপীয় প্রতিযোগিতায় অংশ নিয়েছে। ২০০১ সালে দেউলিয়া হয়ে যাওয়ার ফলে এই ক্লাবটি শম্পিওনাত ন্যাশনালে অবনমিত হয়েছিল; উক্ত সময়ে অলিভিয়ে সাদ্রান এই ক্লাবের দায়িত্ব গ্রহণ করেছিলেন। এই ক্লাবটি বেশ কয়েকটি খেলোয়াড়ের জন্য একটি স্প্রিংবোর্ড হিসাবে কাজ করেছে, যার মধ্যে বিশ্বকাপজয়ী গোলরক্ষক ফাবিয়ঁ বার্থেজ এবং আন্তর্জাতিক আক্রমণভাগের খেলোয়াড় আঁদ্রে-পিয়ের জিনিয়াক।
অস্টিন ম্যাথুজ
অস্টিন ডেভিড জর্জ ম্যাথুজ (Austin Matthews; জন্ম: ৩ মে, ১৯০৪ - মৃত্যু: ২৯ জুলাই, ১৯৭৭) গ্ল্যামারগনের পেনার্থ এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩০-এর দশকের শেষদিকে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন ও নর্দাম্পটনশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন অস্টিন ম্যাথুজ।
প্রথম-শ্রেণীর ক্রিকেট
১৯২৭ সাল থেকে ১৯৪৭ সাল পর্যন্ত অস্টিন ম্যাথুজের প্রথম-শ্রেণীর খেলোয়াড়ী জীবন চলমান ছিল। দীর্ঘকায় গড়নের অধিকারী অস্টিন ম্যাথুজ উচ্চমানের বোলিং ভঙ্গীমা সহকারে ফাস্ট-মিডিয়াম বোলিং করতেন। নিখুঁত ধাঁচের বোলিংয়ের ফলে বলকে উইকেটেই রাখতে সমর্থ হতেন। নিচেরসারির কার্যকরী ব্যাটসম্যান হিসেবে নিজেকে উপস্থাপন করেছেন। দুইটি প্রথম-শ্রেণীর শতরানের উভয়টিই ১৯২৯ ও ১৯৩৪ সালে নর্দাম্পটনশায়ারে থাকাকালীন করেছিলেন।
প্রায় একক ও অনবদ্য খেলোয়াড়ী জীবন অতিবাহিত করেছিলেন তিনি। পেনার্থে জন্মগ্রহণ করেন ও ল্যামপিটারে সেন্ট ডেভিডসে অধ্যয়ন করেছিলেন তিনি। ১৯২৭ থেকে ১৯৩৬ সাল পর্যন্ত নর্দাম্পটনশায়ারের পক্ষে খেলেছেন। ঐ পর্যায়ে দূর্বলতর কাউন্টি দলটির কার্যকরী সদস্যের মর্যাদাপ্রাপ্ত হন। অসাধারণ ক্রীড়াশৈলী উপস্থাপন করে কাউন্টি দলের নিয়মিত সদস্য হিসেবে দলকে পরিচালনা করতেন। ৫৬৭টি উইকেট লাভের জন্যে তাকে ২৬.৪৫ গড়ে রান খরচ করতে হয়। এছাড়াও, দুইটি শতরানের ইনিংস খেলেছিলেন তিনি।
নর্দাম্পটনশায়ারে অংশগ্রহণ
গ্ল্যামারগনের পেনার্থে জন্মগ্রহণকারী অস্টিন ম্যাথুজ কিশোর অবস্থাতেই কার্ডিফ ক্লাবের পক্ষে ক্রিকেট খেলতে শুরু করেন। সহজাত উচ্চতার সুবিধে নিয়ে ফাস্ট-মিডিয়াম বোলার ও মারকুটে ব্যাটসম্যানের দ্বৈত ভূমিকায় অবতীর্ণ হওয়ার ন্যায় প্রতিশ্রুতিশীলতার স্বাক্ষর রাখতে শুরু করেন। তবে, ১৯২৬ সালে নর্দাম্পটনে চলে যান ও আবাসকালীন শর্ত পূরণপূর্বক নর্দাম্পটনশায়ারের পক্ষে খেলার উপযুক্ত হন। তাকে নবি ক্লার্ক ও মিডিয়াম পেসার আলবার্ট থমাসের সাথে দলে অংশগ্রহণের প্রশ্নে বেশ প্রতিদ্বন্দ্বিতায় অবতীর্ণ হতে হয়। ১৯২৮ সাল থেকে স্বাভাবিকভাবে ও ১৯২৯ সাল থেকে নিয়মিতভাবে খেলতে শুরু করেন। কিন্তু, শুরুরদিকের বছরগুলোয় বোলারের তুলনায় ব্যাটসম্যান হিসেবেই অধিক স্বাচ্ছন্দ্যবোধ করতেন। এজবাস্টনে ওয়ারউইকশায়ারের বিপক্ষে ১১৬ রানের ইনিংস খেলেন। মাত্র ৪৫ রানের ঘাটতি থাকায় চার অঙ্কের কোটা স্পর্শ করতে পারেননি তিনি। তবে, কাউন্টি দলটির পক্ষে চতুর্থ স্থানে অবস্থান করেন। কিন্তু, ১৯৩০ সালে তিনি কোন অর্ধ-শতরানের ইনিংসই খেলতে পারেননি। তার ব্যাটিংয়ের মান দূর্বলতর হতে থাকে। ১৯৩৫ সালের পর আর কোন অর্ধ-শতরান করতে পারেননি তিনি। এরপর থেকে তাকে কেবলই বোলার হিসেবে খেলানো হয়।
১৯৩৩ সালের গ্রীষ্মের প্রচণ্ড গরমে ৯৩ উইকেট পান। নবি ক্লার্কের সাথে নতুন বলে বোলিং জুটি গড়েন। ১৯৩৫ সালে অত্যন্ত দূর্বলমানের খেলা প্রদর্শন করেন। কিন্তু, ১৯৩৬ সালে নর্দাম্পটনশায়ার ঘুরে দাঁড়ায় ও যে-কোন কাউন্টি দলের মাথা ব্যথার কারণ হয়ে দাঁড়ান। উইজডেনের ভাষায়, তিনি একাকী দলের ত্রাণকর্তা হিসেবে আবির্ভূত হন ও অন্যতম সেরা মৌসুমগুলো এ কাউন্টির পক্ষে খেলেছিলেন।
গ্ল্যামারগনে স্থানান্তর
এরপর, ১৯৩৭ সালে স্টো স্কুলে কোচের দায়িত্ব পালন করেন। কোন প্রথম-শ্রেণীর ক্রিকেটে অংশ নেয়ার ইচ্ছে তার ছিল না। তবে, জ্যাক মার্সার আঘাতপ্রাপ্ত হলে মরিস টার্নবুলের অনুরোধক্রমে গ্ল্যামারগন দলকে সহায়তাকল্পে এগিয়ে আসেন।
কাউন্টি দলের পক্ষে নিজস্ব তৃতীয় খেলায় সাসেক্সের বিপক্ষে ১৩২ রান খরচায় চৌদ্দ উইকেট লাভ করেন। হ্যাস্টিংসের ঐ পিচটি ব্যাটসম্যানদের উপযোগী ছিল। এর দুই সপ্তাহ পরই বিতর্কিতভাবে তাকে ইংল্যান্ডের টেস্ট দলে অন্তর্ভুক্ত করা হয়।
নর্দাম্পটনশায়ারের পক্ষে দশ মৌসুমে ২৬.৫৩ গড়ে উইকেট পান। ১৯৩৭ সালে প্রথম-শ্রেণীর বোলিং গড়ে শীর্ষে ছিলেন। এছাড়াও, ১৯৩৮ ও ১৯৪৬ সালে এ সাফল্যের পুণরাবৃত্তি ঘটান। এ পর্যায়ে ১৯৩৩ সালের সংগৃহীত ৯৩ উইকেট লাভের সমকক্ষ হন ও সমারসেটের বিপক্ষে অনুপযোগী পিচে ৭/১২ বোলিং পরিসংখ্যান দাঁড় করান।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অস্টিন ম্যাথুজ। ১৪ আগস্ট, ১৯৩৭ তারিখে ওভালে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
এক পক্ষকাল পূর্বে হ্যাস্টিংসে ১৩২ রান খরচায় চৌদ্দ উইকেট লাভের কৃতিত্ব প্রদর্শনের পর ওভালে নিউজিল্যান্ডের বিপক্ষে সিরিজের চূড়ান্ত টেস্টে তাকে ইংল্যান্ড দলে রাখা হয়। বোলিং অনুপযোগী পিচে তিনি বেশ ভালোমানের সমীহযোগ্য বোলিং করেন। তবে, খুব কমই সফল হন।
১৯৩৭ সালে নিউজিল্যান্ড দল ইংল্যান্ড সফরে আসে। ওভালে অনুষ্ঠিত সিরিজের তৃতীয় টেস্টে ডেনিস কম্পটনের সাথে তার একযোগে অভিষেক পর্ব সম্পন্ন হয়। উভয় ইনিংসেই ওয়াল্টার হ্যাডলিকে আউট করে দুই উইকেট পান তিনি। এছাড়াও, খেলায় তিনি সর্বমোট দুই রান ও একটি ক্যাচ তালুবন্দী করেন। এরপর, আর তাকে ইংল্যান্ড দলে খেলার জন্যে আমন্ত্রণ জানানো হয়নি।
দ্বিতীয় বিশ্বযুদ্ধের পর কেমব্রিজ বিশ্ববিদ্যালয় দলকে প্রশিক্ষণ দেন। জীবনের শেষ দিনগুলোয় মাঝে-মধ্যে ক্রিকেট বিষয়ক প্রতিবেদন প্রকাশ করতেন ও যুদ্ধ পরবর্তী সময়কালে কোচিংয়ের ধরনের তুখোড় সমালোচকের ভূমিকায় আবির্ভূত হন।
অবসর
আন্তর্জাতিক ক্রিকেট থেকে প্রত্যাখ্যাত হবার পর ১৯৪৭ সাল পর্যন্ত গ্ল্যামারগনের পক্ষে খেলা চালিয়ে যেতে থাকেন। মাত্র ১৫.৮৮ গড়ে ২২৫ উইকেট লাভ করেন। এ বোলিং পরিসংখ্যান নর্দাম্পটনশায়ারে অবস্থানের বৈপরীত্য বহন করে। ১৯৪৬ সালে ১৪.২৯ গড়ে ৯৩ উইকেট পান। যুদ্ধের অল্প কিছুকাল পর কাউন্টি দলটির সহকারী সম্পাদকের দায়িত্ব পালন করেন।
ক্রিকেট খেলা থেকে অবসর গ্রহণের পর কোচের ভূমিকায় অবতীর্ণ হয়েছিলেন তিনি। ১৯৩৪ থেকে ১৯৫০ সাল পর্যন্ত কেমব্রিজ বিশ্ববিদ্যালয়ের কোচের দায়িত্বে ছিলেন।
ব্যক্তিগত জীবন
ক্রিকেট খেলার পাশাপাশি রাগবি খেলায়ও দক্ষ ছিলেন। প্রথম-শ্রেণীর রাগবি খেলায় ফরোয়ার্ড হিসেবে খেলতেন। নর্দাম্পটন আরএফইউ ক্লাবের অধিনায়কত্ব করেন। এছাড়াও, ইস্ট মিডল্যান্ড ও পেনার্থেও খেলেছেন তিনি। ফাইনাল ওয়েলস ট্রায়াল ক্যাপের অধিকারী হন। ১৯২৯ সালে পেনার্থে থাকাকালীন ওয়েলস রাগবি ট্রায়ালিস্ট ছিলেন ও তার ক্যাপ পেনার্থ ক্লাবে সংরক্ষিত আছে। ১৯৩৫ থেকে ১৯৩৭ সাল পযন্ত নর্দাম্পটন আরএফসির অধিনায়কত্ব করেন। স্বীয় পিতা ফ্রেডরিকের সাথে তার ক্যাপও পেনার্থ আরএফসিতে একত্রে রাখা আছে। এছাড়াও, অস্টিন ম্যাথুজ টেবিল টেনিস খেলতেন।
১৯৪৮ সালে প্রথমবারের মতো সম্মিলিত অক্সফোর্ড ও কেমব্রিজ আর.ইউ. দলকে নিয়ে আর্জেন্টিনায় যান ও রেফারির দায়িত্বে ছিলেন। তিনি কোচিংয়ের বিষয়ে প্রগাঢ় জ্ঞানের অধিকারী ছিলেন ও ১৯৬৬ সালের উইজডেন সংস্করণে মন্তব্য করেন যে, ‘ক্রিকেট একটি খেলা - বিষয় নয়’।
২৯ জুলাই, ১৯৭৭ তারিখে ৭৩ বছর বয়সে কাইরনারভনশায়ার পেনরিন বে এলাকায় অস্টিন ম্যাথুজের দেহাবসান ঘটে।
চংলং জেলা
right|thumb|200px|চংলং জেলার তুতসা নর্তক-নর্তকী চংলং জেলা হল ভারতের অরুণাচল প্রদেশ রাজ্যের একটি জেলা। এই জেলা লোহিত জেলার দক্ষিণে ও তিরপ জেলার উত্তরে অবস্থিত। ১৯৮৭ সালের ১৪ নভেম্বর তিরপ জেলাকে দ্বিখণ্ডিত করে এই জেলা গঠিত হয়েছিল। ২০১১ সালের জনগণনা অনুসারে, এই জেলা অরুণাচল প্রদেশের ১৬টি জেলার মধ্যে দ্বিতীয় সর্বাধিক জনবহুল জেলা (পাপুম পারে জেলার পরেই)।
ভূগোল
চংলং জেলার আয়তন, এই আয়তন ইন্দোনেশিয়ার লম্বক দ্বীপের প্রায় সমান।
চংলং জেলায় বৃষ্টিপাতের পরিমাণ বেশি। এই অঞ্চলে প্রচুর বন্যপ্রাণী দেখা যায়। জেলায় সমতল ও উচ্চভূমি দুইই আছে। সমতলের বেশিরভাগই দিহিং উপত্যকার অংশ। এখানে মাঝেমধ্যেই বন্যা হয়। নামদাফা জাতীয় উদ্যান এই জেলায় অবস্থিত।
অর্থনীতি
দিহিং শহর জেলার প্রধান মৎস্য উৎপাদন কেন্দ্র। তিনসুকিয়া, দুমদুমা, ডিগবই ও ডিব্রুগড় শহরে এখানকার মিষ্টি জলের মাছের যথেষ্ট চাহিদা আছে।
প্রশাসনিক বিভাগ
অরুণাচল প্রদেশ বিধানসভার ৫টি আসন এই জেলায় অবস্থিত: বরদুমসা, মিয়াও, নামপং, চংলং দক্ষিণ ও চংলং উত্তর। এগুলি সবই অরুণাচল পূর্ব লোকসভা কেন্দ্রের অংশ।
চংলং জেলা চারটি মহকুমায় বিভক্ত: চংলং, মিয়াও, জয়রামপুর ও বরদুমসা।
পরিবহন
এই জেলার রাস্তাঘাটের অবস্থা ভাল নয়। অয়েল ইন্ডিয়া নির্মিত রাস্তাটিই এখানকার প্রধান সড়কপথ।
জনপরিসংখ্যান
২০১১ সালের জনগণনা অনুসারে, চংলং জেলার জনসংখ্যা ১৪৭,৯৫১। roughly equal to the nation of Saint Lucia. জনসংখ্যার হিসেবে এই জেলার স্থান ভারতের ৬৪০টি জেলার মধ্যে ৫৯৮তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১৭.৯৬%। জেলার লিঙ্গানুপাতের হার প্রতি ১০০০ জন পুরুষে ৯১৪ জন নারী। জেলার সাক্ষরতার হার ৬১.৯%।
তুতসা, তাংসা, নোকট, চাকমা, সিংফো ও লিসু উপজাতির মানুষেরা এই জেলার প্রধান অধিবাসী। এছাড়া কিছু তিব্বতি জাতির মানুষও বাস করেন। হাজং ও বোড়ো উপজাতির মানুষও এখানে দেখা যায়।
ভাষা
জেলার প্রায় ৩০,০০০ মানুষ বিপন্ন সিনো-তিব্বতীয় ভাষায় কথা বলেন। এঁরা মূলত জেলার দক্ষি-পূর্বাঞ্চলে বাস করেন।
পর্যটন
জয়রামপুরের দ্বিতীয় বিশ্বযুদ্ধের কবরখানা এবং ভারত-মায়ানমার সীমান্তের সীমান্তশহর নামপং ও পাংসাউ গিরিপথ জেলার প্রধান দ্রষ্টব্য স্থল। এছাড়া বরদুমসার তিয়াস ও সিংফো উপজাতির সংস্কৃতিও পর্যটকদের অন্যতম আকর্ষণ। মিয়াও শহরের কাছে নামদাফা ব্যাঘ্র প্রকল্প রয়েছে।
৬ষ্ঠ জাতীয় চলচ্চিত্র পুরস্কার (বাংলাদেশ)
৬ষ্ঠ জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৬ষ্ঠ আয়োজন; যা ১৯৮০ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর ১৮টি বিভাগে পুরস্কার প্রদান করা হয়। এমিলের গোয়েন্দা বাহিনী ৫টি বিভাগে, কসাই ৪টি বিভাগে, ডানপিটে ছেলে ৩টি বিভাগে, ঘুড্ডি ২টি বিভাগে এবং এখনই সময়, শেষ উত্তর, সখী তুমি কার, যদি জানতেম ১টি বিভাগে পুরস্কার অর্জন করে।
অনুষ্ঠান
এই বছর ১৮টি শাখায় পুরস্কার প্রদান করা হয়। ১টি শাখায় কোন পুরস্কার দেয়া হয়নি। ১১ নভেম্বর, ১৯৮১ সালে ১৯৭৯ ও ১৯৮০ সালের পুরস্কার একসাথে দেয়া হয়। পুরস্কার বিতরণ করেন তৎকালীন তথ্য, বেতার, ক্রীড়া ও সংস্কৃতি মন্ত্রী শামসুল হুদা চৌধুরী।
বিজয়ী
জাতীয় চলচ্চিত্র পুরস্কারে এই বছর প্রথম কোন শিশুতোষ চলচ্চিত্র শ্রেষ্ঠ চলচ্চিত্রের পুরস্কার লাভ করে এবং এখন পর্যন্ত (২০১৭ সাল) আর কোন শিশুতোষ চলচ্চিত্র এই বিভাগে পুরস্কৃত হয় নি। এই বছর বাদল রহমান ও খান আতাউর রহমান দুটি বিভাগে পুরস্কার লাভ করেন। বাদল রহমান শ্রেষ্ঠ চলচ্চিত্র ও শ্রেষ্ঠ সম্পাদক এবং খান আতাউর রহমান শ্রেষ্ঠ গীতিকার ও শ্রেষ্ঠ চিত্রনাট্যকার বিভাগে পুরস্কার লাভ করেন। খান আতাউর রহমানের এটি দ্বিতীয়বারের মত শ্রেষ্ঠ চিত্রনাট্যকার বিভাগে এই পুরস্কার অর্জন। এই বছর বুলবুল আহমেদ তৃতীয়বারের মত শ্রেষ্ঠ অভিনেতা বিভাগে এই পুরস্কার লাভ করেন। আব্দুল্লাহ আল মামুন, শাবানা, গোলাম মুস্তাফা ও রোজিনা এই বছর প্রথমবারের মত যথাক্রমে শ্রেষ্ঠ পরিচালক, শ্রেষ্ঠ অভিনেত্রী, শ্রেষ্ঠ পার্শ্বচরিত্রে অভিনেতা, শ্রেষ্ঠ পার্শ্বচরিত্রে অভিনেত্রী বিভাগে পুরস্কার লাভ করেন। সৈয়দ আব্দুল হাদী ও সাবিনা ইয়াসমিন এই বছর টানা তৃতীয়বারের মত যথাক্রমে শ্রেষ্ঠ পুরুষ কণ্ঠশিল্পী ও শ্রেষ্ঠ নারী কণ্ঠশিল্পী বিভাগে এই পুরস্কার লাভ করেন। চলচ্চিত্র ব্যক্তিত্ব সৈয়দ সালাহউদ্দিন জাকী শ্রেষ্ঠ সংলাপ রচয়িতা বিভাগে পুরস্কৃত হন। এছাড়া প্রশংসনীয় অভিনয়ের জন্য শিশু শিল্পী টিপটিপকে বিশেষ পুরস্কার দেয়া হয়।
কুন-ব্জাং-'ফ্রিন-লাস-র্নাম-র্গ্যাল
কুন-ব্জাং-'ফ্রিন-লাস-র্নাম-র্গ্যাল (১৭২৭-১৭৫৮) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় পে-গ্লিং-র্গ্যাল-স্রাস  উপাধিধারী লামা ছিলেন।
সংক্ষিপ্ত জীবনী
কুন-ব্জাং-'ফ্রিন-লাস-র্নাম-র্গ্যাল ১৭২৭ খ্রিষ্টাব্দে ভূটানের পুনাখা অঞ্চলে জন্মগ্রহণ করেন। তার মাতার নাম ছিল ব্সোদ-নাম্স-বু-খ্রিদ । ব্যাং-ছুব-র্দো-র্জে নামক দ্বাদশ র্গ্যাল-বা-কার্মা-পা  উপাধিধারী ভিক্ষু তাকে ব্স্তান-'দ্জিন-লেগ্স-পা'ই-দোন-গ্রুব  নামক দ্বিতীয় পে-গ্লিং-র্গ্যাল-স্রাস  উপাধিধারী লামার পুনর্জন্ম রূপে চিহ্নিত করেন। ল্হো-ব্রাগ  অঞ্চলে চিত্রশিল্প, ধর্মীয় আচার অনুষ্ঠান ও জ্যোতিষশাস্ত্র সম্বন্ধে তাকে শিক্ষাপ্রদান করা হয়। কুন-ব্জাং-ত্শে-দ্বাং  নামক পঞ্চম পে-গ্লিং-গ্সুং-স্প্রুল  এবং 'গ্যুর-মেদ-ম্ছোগ-গ্রুব-দ্পাল-'বার  নামক পঞ্চম পে-গ্লিং-থুগ্স-স্রাস  উপাধিধারী ভুটানি লামারা তাএ ভিক্ষুর শপথ প্রদান করেন। তার উল্লেখযোগ্য শিক্ষক ছিলেন দশম র্জে-ম্খান-পো  ব্স্তান-'দ্জিন-ছোস-র্গ্যাল, যিনি স্প্যি-তো-খা  অঞ্চলে ফুন-ত্শোগ্স-রাব-ব্র্তান-গ্লিং  শীতকালীন বাসভবনে তাকে ব্কা'-গ্যুর , র্ন্যিং-মা-র্গ্যুদ-'বুম  এবং ব্লা-মা-নোর-বু-র্গ্যা-মত্শো  সম্বন্ধে শিক্ষাদান করেন।
বৈকুণ্ঠপুর, করিয়া
বৈকুন্ঠপুর (Baikunthpur) ভারতের ছত্তিসগড় রাজ্যের করিয়া জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে বৈকুন্ঠপুর শহরের জনসংখ্যা হল ১০,০৭৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে বৈকুন্ঠপুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
হেইলি জোল অজমেন্ট
হেইলি জোল অজ্‌মেন্ট (Haley Joel Osment) (জন্ম: এপ্রিল ১০, ১৯৮৮) একাডেমি পুরস্কারের জন্য মনোনয়নপ্রাপ্ত মার্কিন অভিনেতা। নব্বইয়ের দশক জুড়ে অজ্‌মেন্ট বেশ কিছু টেলিভিশন নাটক এবং চলচ্চিত্রে অভিনয় করে প্রশংসা অর্জন করেন। এর পর ১৯৯৯ সালে তিনি থ্রিলার চলচ্চিত্র দ্য সিক্স্‌থ সেন্স-এ অভিনয় করেন, এবং এই ছবিতে অভিনয়ের জন্য সেরা পার্শ্ব অভিনেতা হিসেবে অস্কার মনোনয়ন লাভ করেছিলেন। হলিউডের কিছু উঁচুমানের চলচ্চিত্রে তার বিশেষ ভূমিকা রয়েছে। যেমন, পে ইট ফরওয়ার্ড, আর্টিফিশিয়াল ইন্টেলিজেন্স: এআই এবং সাম্প্রতিক ২০০৩ সালে মুক্তিপ্রাপ্ত সেকেন্ডহ্যান্ড লায়ন্‌স। এছাড়া তিনি প্রথম শ্রেণীর ভিডিও গেম কিংডম হার্টস সিরিজে "সোরা" চরিত্রে কণ্ঠ দিয়ে খ্যাতি অর্জন করেছেন।
ব্যক্তিগত জীবন
অজ্‌মেন্টের জন্ম মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেস শহরে। তিনি সপরিবারে এখনও সেখানেই বসবাস করছেন। তার মা টেরিজা অজ্‌মেন্ট একজন শিক্ষক এবং বাবা মাইকেল ইউজিন অজ্‌মেন্ট একজন মঞ্চ অভিনেতা। তার ছোট বোন এমিলি অজ্‌মেন্ট সফল চলচ্চিত্র অভিনেত্রী এবং স্পাই কিড্‌স এবং হানা‌ মন্‌ট্যানা চলচ্চিত্রদ্বয়ে অভিনয় করে সুনাম অর্জন করেছে। হ্যালি জোল অজ্‌মেন্টের প্রাথমিক শিক্ষা সম্পন্ন হয় ক্যালিফোর্নিয়ার লা কানিয়াদা ফ্লিন্ট্‌রিজ শহরে অবস্থিত ফ্লিন্ট্‌রিজ প্রেপারেটরি স্কুলে। বর্তমানে তিনি নিউ ইয়র্ক বিশ্ববিদ্যালয়ের টিশ স্কুল অফ আর্টসে অধ্যয়নরত।
জিলাপি
জিলাপি বা জিলিপি এক মজার মিষ্টি খাবার। ভারতীয় উপমহাদেশের বিভিন্ন দেশে যথা ভারত, পাকিস্তান, নেপাল, বাংলাদেশে এই মিষ্টান্নটি জনপ্রিয়। বাংলাদেশ বা পশ্চিমবঙ্গের এমন কোনো এলাকা নেই যেখানে জিলাপি পাওয়া যায় না।
দুর্ভিক্ষ
দুর্ভিক্ষ হল কোন এলাকার ব্যাপক খাদ্য ঘাটতি। সাধারণত ফসলহানি, যুদ্ধ, সরকারের নীতিগত ব্যর্থতা ইত্যাদি কারণে দুর্ভিক্ষ সংগঠিত হয়। এছাড়া প্রাকৃতিক দুর্যোগ, গবাদিপশুর মড়ক, পোকাড় আক্রমণ ইত্যাদি কারণেও দুর্ভিক্ষ সংগঠিত হয়।
জিলাপি
ইতিহাস
জিলাপির সর্বাধিক পুরনো লিখিত বর্ণনা পাওয়া যায় মুহম্মদ বিন হাসান আল-বোগদাদীর লিখিত ১৩শ শতাব্দীর রান্নার বইতে, যদিও মিসরের ইহুদিরা এর আগেই খাবারটি আবিষ্কার করতে সক্ষম হয়েছিল। ইরানে এই মিষ্টান্ন জেলেবিয়া নামে পরিচিত, যা সাধারণত রমযান মাসে গরীব-মিসকিনদের মাঝে বিতরণ করা হয়। ভারতীয় উপমহাদেশে মুসলমানরা জিলাপি নিয়ে আসে। বাংলাদেশে রমযান মাসে ইফতারিতে এটি একটি জনপ্রিয় খাবার। মধ্যযুগে পারসি ভাষাভাষি তুর্কিরা খাবারটিকে ভারতবর্ষে নিয়ে আসে। ১৫শ’ শতকের ভারতে জিলাপিকে ”কুন্ডলিকা” বলা হত। ১৬০০ খ্রীস্টপূর্বাব্দে সংস্কৃত ভাষায় রচিত গ্রন্থ গুন্যগুনবধিনী তে জিলাপি প্রস্তুত করার জন্য যে উপাদানের তালিকা পাওয়া তার সাথে আধুনিক জিলাপি রন্ধন প্রক্রিয়ার সাথে যথেষ্ট মিল রয়েছে।
দুর্ভিক্ষ
১৭৭০ সালে বাংলাদেশে এক ভয়াবহ দুর্ভিক্ষ দেখা দিয়েছিল। সময়টি বাংলা ১১৭৬ সাল হওয়ায় এই দুর্ভিক্ষ ছিয়াত্তরের মন্বন্তর নামে পরিচিত হয়। অতি বৃষ্টি ও বন্যার কারণে কৃষি ফসলের ব্যাপক ক্ষতি হওয়ায় সমগ্র দেশজুড়ে চরম অর্থনৈতিক মন্দা দেখা দেয়। ত্রুটিপূর্ণ ভূমিরাজস্ব ব্যবস্থা ও খাদ্যবাজারে দালাল ফড়িয়া শ্রেনীর দৌরাত্ম্যের ফলে অবস্থা আরো শোচনীয় হয়ে পড়ে।
জিলাপি
নামসমূহ
এই খাবারের নামসমূহের মধ্যে রয়েছে (జిలేబి;जलेबी; ಜಿಲೇಬಿ; নেপালী जिल्फी/जेरी; جلیبی; মালয়ালম: ജിലേബി; जिलेबी/जिलबी; সিংহলী: පැණි වළලු; ਜਲੇਬੀ/جلیبی জালেবি; ஜிலேபி; ځلوبۍ źəlobəi; ফার্সি:‎ زولبیا ‏জুলবিয়া;‎‏ আরবি: ‎زلابية ‏জালাবিয়াহ্ মিশরে المشبك ‏মোশাব্বাক; সিন্ধি: ‎جلیبی;).
দুর্ভিক্ষ
১৯৪৩ সালে বাংলাদেশে একটি ভয়াবহ দুর্ভিক্ষ দেখা দেয়। ১৩৫০ বঙ্গাব্দে ( খ্রি. ১৯৪৩) এই দুর্ভিক্ষ হয়েছিল বলে এটি পঞ্চাশের মন্বন্তর নামে পরিচিত। ১৯৩৮ সাল থেকে কৃষি ফসলের উৎপাদন কমতে থাকে। তাছাড়া দ্বিতীয় বিশ্বযুদ্ধের মতো ঘটনাও এর পেছনে অন্যতম কারণ ছিল। জাপানি সেনাবাহিনীর হাতে বার্মার পতন হলে সেখান থেকে বিপুল পরিমান চাল আমদানি বন্ধ হয়ে যায়। এছাড়া যুদ্ধরত সেনাবাহিনীর সদস্যদের জন্য অতিরিক্ত খাদ্যশস্যের চাহিদা, অতিরিক্ত মুনাফাভোগীদের দৌরাত্ম এবং সরকারি অব্যবস্থাপনা এই দুর্ভিক্ষের অন্যতম কারণ। এই দুর্ভিক্ষে ৩.৫ মিলিয়ন মানুষ মৃত্যুবরণ করে। বিপুল সংখ্যক মানুষ কলকাতা শহরে মৃত্যুবরণ করে। উল্লেখ্য যে, এদের মধ্যে সবাই কলকাতা শহরের বাইরের বাসিন্দা ছিল।
১৯৭৪ সালে সদ্য স্বাধীনতাপ্রাপ্ত বাংলাদেশে দুর্ভিক্ষ দেখা দেয়। এটি ৭৪-এর দুর্ভিক্ষ নামে পরিচিত। সে সময়ে কয়েক লক্ষ মানুষ অনাহারে অথবা অপুষ্টিজনিত রোগে মারা যায়। ১৯৭৪ সালের মার্চ মাসে খাদ্যদ্রব্যের সরবরাহে ঘাটতি দেখা দিতে শুরু করে। চাল ও লবণের দাম সাধারণ মানুষের ক্রয় ক্ষমতার বাইরে চলে যায়। বিশেষ করে লবণের সরবরাহ একেবারেই কমে যায়। অনেক কৃষক কয়েক মৌসুমের ফসল আগ্রীম বিক্রি করে দিতে বাধ্য হয়। খাবার ও কাজের খোঁজে প্রত্যন্ত অঞ্চল থেকে প্রচুর মানুষ ঢাকা শহরে ছুটে আসে। একই বছর ডিসেম্বর মাস থেকে দুর্ভিক্ষের প্রকোপ কমতে থাকে।
জিলাপি
পরিবেশন
জিলাপি সাধারণভাবে গরম গরম পরিবেশিত হয়। জিলাপি তৈরির জন্য প্লাস্টিকের সসের বোতলে জিলাপির ব্যাটার ঢুকিয়ে জিলাপি তৈরি করলে অনেক বেশি সোজা হয়।
পিচফোর্ক
থাম্ব|পিচফোর্কের পূর্বের লোগো
জিলাপি
আঞ্চলিক বিভিন্নতা
alt=|বাম|থাম্ব|220x220পিক্সেল
পিচফোর্ক
পিচফোর্ক (ইংরেজি: Pitchfork) একটি মার্কিন অনলাইন সঙ্গীত প্রকাশনা ও সাময়িকী। এটি ১৯৯৫ সালে রায়ান স্র্যাইবার কর্তৃক প্রতিষ্ঠিত হয়েছিল। এটি স্র্যাইবারের কৈশোর বয়সে একটি রেকর্ড স্টোরে কাজ করার সময় একটি ব্লগ হিসাবে যাত্রা শুরু করে। এটি স্বাধীন সংগীতের বিস্তৃতির জন্য দ্রুত খ্যাতি অর্জন করে। এরপর এটি পপ সঙ্গীতসহ সকল ধরনের সংগীতকে প্রসারিত ও কভার করেছে।
পিচফোর্কের প্রকাশিত মতামত ও সংগীত পর্যালোচনা বর্ধিত-সাংস্কৃতিক স্থায়িত্ব অর্জন করেছে; মূলধারার গণমাধ্যমগুলি প্রতিনিয়ত সাইটটিকে স্বাধীন সংগীতের ব্যারোমিটার হিসাবে দেখেন এবং এর পর্যালোচনা থেকে পাওয়া উক্তিসমূহ প্রেস রিলিজগুলিতে ক্রমবর্ধমান ব্যবহৃত হয় এবং সংগীতের সিডির সম্মুখদিকে থাকে।
বিপরীতভাবে পিচফোর্ককে স্বাধীন সংগীতজ্ঞদের উপর নেতিবাচক প্রভাব বিস্তারের জন্য অনেকেই দায়ী করে থাকে। ২০০৬ সালে দ্য ওয়াশিংটন পোস্টের একটি প্রতিবেদনে বলা হয় পিচফোর্কের নেতিবাচক পর্যালোচনা অ্যালবামের জনপ্রিয়তার উপর উল্লেখযোগ্য প্রভাব ফেলতে পারে। পিচফোর্ক তাদের নানা সময়ের অত্যধিক নেতিবাচক পর্যালোচনার দ্বারা বহু সঙ্গীতঙ্গ ও ব্যান্ড দের ক্যারিয়ার ধ্বংস করার জন্য ও কুখ্যাত। ২০০৬ সালে অস্ট্রেলিয়ান রক ব্যান্ড "জেট" এর প্রকাশিত অ্যালবাম "শাইন অন" এর অপ্রচলিত ও বিতর্কিত রিভিউ এর জন্য পিচফোর্ক ব্যাপক আলোচনা ও সমালোচনার সম্মুখীন হয়। রিভিউটিতে কোনোরকম লিখিত পর্যালোচনা ছাড়া শুধু মাত্র একটি শিম্পাঞ্জির নিজের মুখের মধ্যে প্রস্রাব করার ভিডিও ক্লিপ দিয়ে আলবামটিকে ১০ এ ০.০ স্কোর দেওয়া হয়।
বেনিনে ইসলাম
বেনিনে ইসলাম খ্রিস্টধর্মের পর দ্বিতীয় বৃহত্তম ধর্ম। পিউ রিসার্চ সেন্টারের তথ্যমতে, বেনিনে প্রায় ৩১,৪১,৩১৯ জন মুসলমান বসবাস করেন। বেনিন সরকারের ২০১৩ সালের অনুমান অনুসারে, বেনিনের মোট জনসংখ্যার ২৭.৭% মুসলিম, ২৫.৫% রোমান ক্যাথলিক, ১৩.৫% প্রোটেস্ট্যান্ট, ১১.৬% ভোডুন, ৯.৫% অন্যান্য খ্রিস্টান সম্প্রদায়ের এবং ১২.২% অন্য বা কোনটিই নয়। মুসলমানরা সাধারণত দেশটির  উত্তর ও দক্ষিণ-পূর্ব অঞ্চলে এবং খ্রিস্টানরা দক্ষিণে, বিশেষ করে অর্থনৈতিক রাজধানী কোতোনুতে বসবাস করে।
ইতিহাস
বেনিনে ইসলামের আগমন ঘটে সোনহাই সাম্রাজের আমলে। এটি এমন একটি রাজ্য ছিল, যা পশ্চিম সাহেলে (সুদান) ১৫ ও ১৬ শতকে আধিপত্য বিস্তার করেছিল। এটি আফ্রিকীয় ইতিহাসের বৃহত্তম রাষ্ট্রগুলির একটি ছিল। তৎকালীন বেনিন সোনহাই সাম্রাজের ডেন্ডি প্রদেশের অন্তর্ভুক্ত ছিল। তখন বেনিনের অধিকাংশ জনগণ ইসলাম ধর্মের অনুসারী ছিল। বেনিনে ইসলাম প্রচারে হাউসা ব্যবসায়ীদেরও অনেক অবদান ছিল। ১৬ শতকের শেষে সোনহাই সাম্রাজ্য দূর্বল হয়ে গেলে আশেপাশে রাজ্যগুলি সাম্রাজ্যের বিভিন্ন অঞ্চল দখল করে নেয়। তারপর থেকে বেনিনে মুসলমানদের সংখ্যা কমতে থাকে। এরপর ইউরোপীয় উপনিবেশিক আমলে ১৬৮০ সালে খ্রিস্টধর্ম প্রথম বেনিনে পৌঁছয়। তখন ফরাসি মিশনারি দলগুলি এই অঞ্চলে খ্রিস্টধর্মে ব্যাপক ধর্মান্তর ঘটায়। ফলে অধিকাংশ লোক খ্রিস্টধর্ম গ্রহণ করে।